डांसर्स के लिए अवॉर्ड कैटेगरी न होने पर जताया अफसोस, बोलीं- डांस बॉलीवुड का हिस्सा है
Bollywood Actress Nora Fatehi Demands Best Performer Category In Award Functions. अवॉर्ड शोज हों या म्यूजिक कॉन्सर्ट्स या फिर स्टेज शोज और यहां तक कि फिल्मों में भी डांस हमेशा से बॉलीवुड का अहम हिस्सा रहा है। हालांकि, एक्ट्रेस और डांसर नोरा फतेही का मानना है
अवॉर्ड शोज हों या म्यूजिक कॉन्सर्ट्स या फिर स्टेज शोज और यहां तक कि फिल्मों में भी डांस हमेशा से बॉलीवुड का अहम हिस्सा रहा है। हालांकि, एक्ट्रेस और डांसर नोरा फतेही का मानना है कि इंडस्ट्री में अभी तक डांसर्स को उतना सम्मान नहीं मिलता है। नोरा का सवाल उठाया है कि आखिर डांसर्स के लिए कोई अवॉर्ड कैटेगरी क्यों नहीं होती है?
नोरा ने ‘बेस्ट परफॉर्मर इन ए सॉन्ग’ की कैटेगरी न होने पर अफसोस जताया
जूम एंटरटेनमेंट से बातचीत के दौरान नोरा ने अवॉर्ड शोज में ‘बेस्ट परफॉर्मर इन ए सॉन्ग’ के लिए कोई भी कैटेगरी न होने पर अफसोस जताया है।
उन्होंने कहा- ‘हमारे कई फेमस डांस नंबर्स अपनी आइकॉनिक डांस स्टाइल के बदौलत जाने जाते हैं, लेकिन कभी भी उन कलाकारों को उनके आइकॉनिक डांस के लिए बॉलीवुड में अवॉर्ड नहीं दिया गया। मुझे उम्मीद है कि आने वाले समय में यह बदलाव जरूर आएगा।
डांस से इंडस्ट्री को अलग पहचान दी है-नोरा
नोरा ने आगे कहा- ‘जब से बॉलीवुड की शुरुआत हुई है, डांस ने इंडस्ट्री को एक अलग पहचान दी है। यह भी एक कारण है कि इंडस्ट्री को ग्लोबल स्तर पर फेम मिला है। डांस एक ऐसी चीज है, जो बॉलीवुड को अन्य फिल्मों से अलग करती है। दशकों से हमने बड़े पर्दे पर तरह-तरह की डांस फॉर्म्स को देखा है, यह देखकर मुझे बहुत अच्छा लगता है।
डांस पर आधारित फिल्मों में काम करना चाहती हैं नोरा
नोरा ने अपने करियर में कई डांस रियलिटी शोज जज किए हैं। उन्हें उम्मीद है कि भारत में और भी डांस फिल्में बनेंगी। नोरा ने कहा- मेरा मानना है कि भार में डांस फिल्मों का बहुत स्कोप है। इनसे हमें अलग-अलग कहानियों और नए डांस फॉर्म्स के बारे में पता चलता है। ऐसी बहुत सी कहानियां हैं, जिन्हें डांस के जरिए बताया जा सकता है और मुझे नहीं लगता है कि अभी तक ऐसे कॉन्सेप्ट पर ज्यादा काम किया गया है। नोरा ने कहा कि वो डांस और लव स्टोरी से जुड़ी कहानी में काम करना पसंद करेंगी।
डांस मुझे मेंटली फिट रखता है, मजबूत रहने के लिए डांस की जरूरत हैं
नोरा का कहना है कि आर्ट फॉर्म होने के अलावा डांस ने उन्हें मेंटली तौर पर भी फिट रखा है। एक्ट्रेस ने कहा-"मैंने हाल ही में महसूस किया है कि इतने सालों में डांस वास्तव में एक ऐसा जरिया रहा है जो मुझे अपने तनाव को दूर करने में मदद करता है। मेरे दिमाग और शरीर को वास्तव में स्वस्थ और मजबूत रहने के लिए डांस की जरूरत है।’